Topverkoper-outeur Jerry B. Jenkins verplaas die lesers vanuit die hedendaagse Texas tot in ’n klam Romeinse tronksel in 67 n.C.
Augustine Knox, ’n jong kweekskool-professor, word betrek by ’n gevaarlike reis om te keer dat perkamentrolle van onskatbare waarde ge­steel word. In die proses ontdek hy ’n 2 000 jaar oue verbin­tenis met iemand anders wat deur die dood in die gesig gestaar is ter wille van die waarheid. Dit is ek, Saulus bestaan uit twee boeiende avonture in een: die storie van Augustine en dié van Saulus van Tarsus.
Dit is ek, Saulus is gevul met politieke intrige, romanse en historiese besonderhede. Dit is ’n mee­slepende verhaal van lojale vriendskap wat getoets word deur lewe-en-dood-soektogte wat twee millen­nia uit mekaar af­speel.
“bel nou. desperaat.”
Die SMS verskyn om 08:55 op dr. Augie Knox se foon, etlike
sekondes voordat hy dit sou afskakel – protokol vir proffies wat
’n klaskamer by die Arlington Teologiese Kweekskool betree.
Augie kan vinnig “gee my ’n minuut” antwoord, maar daar
is nie ’n naam by die boodskap nie en die nommer is nie in sy
kontaktelys nie. Die skakelkode 011-39-06 beteken Rome. Hy het
al wyd gereis in sy 38 jaar en vele besoeke aan die Ewige Stad
geniet, maar só ’n SMS kan maklik dui op een van daardie ekis-
aangerand-en-het-geld-nodig-swendels. Wat hierdie boodskap
ook al is, dit kan wag totdat hy die eindeksamen van Sistematiese
Teologie aan die gang gekry het en hy met sy foon in die gang kan
Augie is nog altyd gefassineer deur sy studente se se nuweeagtige
geselsies voor ’n eindeksamen. Een kondig aan: “Ek
het jou gaan naslaan in Who’s Who, Dok, en ek weet wat jou volle
You're reviewing: Dit Is Ek, Saulus (Sagteband)